2. Projektering og nedsættelse af byggeprogramudvalg til opførelse af integreret 
daginstitution ved [adresse] i Hadsten (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 2,5 mio. kr. til 
projekterings- og rådgiverudgifter i forbindelse med opførelsen af en ny integreret 
daginstitution ved [adresse] i Hadsten finansieret af det afsatte rådighedsbeløb i 2023. Derudover skal 
Byrådet tage stilling til nedsættelse af et byggeprogramudvalg. Endeligt skal Teknik- og Miljøudvalget tage 
stilling til entrepriseformen for det kommende byggeri. I Budget 2023-26 er der afsat 2,5 mio. kr. i 2023, 
10,0 mio. kr. i 2024 og 12,4 mio. kr. i 2025. Det betyder, at der er afsat i alt 24,9 mio. kr. til projektet (A-
305). 
Den nye daginstitution opføres med plads til 92 børn fordelt på to vuggestuegrupper og tre 
børnehavegrupper. Bygningen forventes at blive ca. 740 m² suppleret med ca. 130 m² uopvarmede 
krybberum, skure samt areal til parkering mv. Der etableres tre aktivitets-/grupperum til børnehavebørnene 
og fællesarealerne for børnehavebørnene etableres som attraktive udearealer med overdækninger, 
bålhytte, legepladser mv. til leg og ophold. Sidstnævnte gør, at det indendørs arealbehov til 
børnehavebørnene er mindre end ved traditionelle daginstitutionsbyggerier i [adresse]. 
I naturskønne omgivelser reserverer Lokalplan nr. 328 en let skrånende byggegrund på ca. 5.400 m² 
beliggende i den nye bydel [adresse] i det sydlige Hadsten til en ny daginstitution. Se vedlagt kortbilag.
Da den samlede anlægssum overstiger 10 mio. kr., nedsættes et byggeprogramudvalg med politisk 
repræsentation, repræsentation fra forældrebestyrelse samt forvaltningen. Byggeprogramudvalget har 
følgende opgaver:

At deltage i udarbejdelsen af byggeprogram og dispositionsforslag herunder etablering af attraktive 
udearealer. Her inddrages erfaringerne fra COVID-nedlukningen, så der skabes en optimal balance 
mellem ude- og indemiljøer.

At sikre, at byggeriet gennemføres i overensstemmelse med de politiske ønsker og mål for byggeriet.

At sikre, at projektet justeres, så byggeriet kan gennemføres indenfor den afsatte økonomiske ramme 
og projektets overordnede tidsplan. 
Byggeprogrammet fastlægger Favrskov Kommunes krav og ønsker til det færdige byggeri og til 
byggeprocessen, herunder vision og overordnet mål for den nye integrerede daginstitution, funktionelle 
krav, ude-liv som et vigtigt omdrejningspunkt for den kommende daginstitutions profil, arkitektoniske 
intentioner mm. 
Processen følges af en administrativ projektgruppe, der har til opgave at sørge for planlægningen og 
styringen af anlægsprojektet samt indkalde byggeprogramudvalget, hvis der opstår væsentlige ændringer 
undervejs i projekterings- og byggefasen.
[adresse]: EMN-2021-00799
Dok-ID: 3442913
Sagsbehandler: abs
Teknik- og Miljøudvalget
7. december 2022  16:00
For at sikre byggeriets tidsplan og for at imødekomme den aktuelle situation på byggemarkedet, hvor der 
kan forventes leveranceproblemer, anbefales det, at udbuddet af byggeopgaven tilrettelægges med henblik 
på udbud i hovedentreprise.
Under hensyn til den aktuelle markedssituation og entrepriseform planlægges det kommende byggeri 
opført hurtigst muligt. Byggeprogramudvalget vil snarest blive præsenteret for oplæg til projektets tidsplan 
og byggeriets gennemførelse. 
VURDERING
Projektet bidrager til at sikre en tilstrækkelig kapacitetsudvidelse på dagtilbudsområdet i [adresse] 
samtidig med, at der etableres et nyt boligområde i den sydlige del af [adresse]. 
Det foreslås, at byggeprogramudvalget sammensættes på følgende måde:

Formand for Børne- og Skoleudvalget (formand for byggeprogramudvalget)

Yderligere ét medlem af Børne- og Skoleudvalget

Formand for Teknik- og Miljøudvalget

Direktør for Børn og Kultur

Chef for Dagtilbud

Lederrepræsentant fra dagtilbud [adresse]

Arbejdsmiljørepræsentant fra dagtilbud [adresse]

Repræsentant fra den fælles forældrebestyrelse for Hadsten By 

Afdelingsleder og projektleder fra [adresse].
Til byggeprogramudvalget tilknyttes en ekstern rådgiver i forbindelse med udformning og projektering af 
daginstitutionen og gennemførelsen af byggeriet.
ØKONOMI
Der søges om en anlægsbevilling på 2,5 mio. kr. til projekterings- og rådgiverudgifter finansieret af det 
afsatte rådighedsbeløb i 2023. Byrådet vil senere blive præsenteret for byggeprogramudvalgets indstilling 
om godkendelse af projektforslag og anlægsbevilling til byggeriets gennemførelse.
INDDRAGELSE
Ejendomscentret indkalder byggeprogramudvalget til et opstartsmøde i 1. kvartal 2023. 
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At byggeprogramudvalgets sammensætning godkendes.
2.
At der udpeges ét medlem fra Børne- og Skoleudvalget til byggeprogramudvalget.
3.
At der godkendes en anlægsbevilling på 2,5 mio. kr. til projekterings- og rådgiverudgifter finansieret 
af det afsatte rådighedsbeløb i 2023.
4.
At Teknik- og Miljøudvalget godkender at byggeopgaverne udbydes i hovedentreprise.  
BESLUTNING
Teknik- og Miljøudvalget, 7. december2022
Fraværende: Ingen
.
Ad 1 indstilles godkendt.
Ad 3 indstilles godkendt.
Ad 4 indstilles godkendt med den tilføjelse, at der til sagens videre behandling vedlægges et notat med 
begrundelse for valget af hovedentreprise.
Bilag
1.
Areal til daginstitution i  lokalplan 328, Hadsten (3465321)
